REPUBLIKA SRBIJA

NARODNA SKUPŠTINA

Odbor za kulturu i informisanje

01 Broj: 06-2/23-24

3. april 2024. godine

B e o g r a d

Z A P I S N I K

PRVE SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 2. APRILA 2024. GODINE

Sednica je počela u 15,00 časova.

U skladu sa članom 25. stav 2. Poslovnika Narodne skupštine, sednicom je, do izbora predsednika Odbora, predsedavao narodni poslanik Marko Atlagić, najstariji prisutni član Odbora.

Sednici su prisustvovali: Jadranka Jovanović, Lepomir Ivković, Nebojša Bakarec, Nataša Jovanović, Marko Atlagić, Nevena Đurić, Ljubica Vraneš, prof. dr Slavica Đukić Dejanović, Akoši Ujhelji, Sanja Jefić Branković, Jovan Janjić, Branko Miljuš, Ivana Rokvić i Vladimir Đorđević, članovi Odbora.

Sednici su prisustvovali: Dušan Marić (Jovan Kolundžija) i Vladimir Pajić (Branko Miljuš), zamenici članova Odbora.

Predsedavajući je saglasno članu 23. stav 3. Poslovnika Narodne skupštine konstatovao da su ispunjeni uslovi za rad i odlučivanje, a zatim se prešlo na rad po predloženom Dnevnom redu.

Za ovu sednicu je određen sledeći

D n e v n i r e d:

1. Izbor predsednika Odbora;
2. Izbor zamenika predsednika Odbora.

PRVA TAČKA DNEVNOG REDA: Izbor predsednika Odbora

Nebojša Bakarec, izneo je predlog da funkciju predsednika Odbora za kulturu i informisanje a shodno međustranačkom dogovoru postignutim pre konstituisanja Narodne skupštine Republike Srbije, obavlja gospođa Nevena Đurić iz poslaničke grupe Srpska napredna stranka.

S obzirom da nije bilo drugih predloga, predsedavajući je stavio na glasanje predlog da se za predsednika Odbora za kulturu i informisanje izabere narodni poslanik Nevena Đurić.

Odbor je podizanjem ruku, većinom glasova (12 glasova za), izabrao Nevenu Đurić za predsednika Odbora.

DRUGA TAČKA DNEVNOG REDA: Izbor zamenika predsednika Odbora

Predsedavajući Marko Atlagić je prepustio dalje vođenje sednice Odbora novoizabranoj predsednici Odbora, Neveni Đurić.

Predsednik Odbora, shodno međustranačkom dogovoru postignutim pre konstituisanja Narodne skupštine Republike Srbije, predložila je da se za zamenika predsednika Odbora izabere gospođa Sanja Jefić Branković.

Odbor je podizanjem ruku, većinom glasova (12 glasova za), izabrao Sanju Jefić Branković za zamenika predsednika Odbora za kulturu i informisanje.

Predsedavajuća se zahvalila članovima Odbora na poverenju i čestitala Sanji Jefić Branković na izabranoj funkciji.

Sednica je završena u 15,15 časova.

SEKRETAR PREDSEDNIK ODBORA

Dana Gak Nevena Đurić